# **ACORD DE MEDIU**

**Nr. din**

**(PROIECT)**

Ca urmare a cererii adresate de **AGRO COCOŞ SRL-D,** cu sediul în Str. Unirii, Nr. 102, Tileagd , Judetul Bihor, înregistrată la APM Salaj cu nr. 6282/25.10.2017, în vederea obținerii acordului de mediu pentru proiect, în urma parcurgerii procedurii de reglementare de către APM Sălaj, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Hotărârii Guvernului** **nr. 19/2017** privind organizarea și funcționarea Ministerului Mediului;
* **Hotărârii Guvernului nr. 1000/2012** privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia;
* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului, cu modificările și completările și ulterioare;
* **Ordinul Ministerului Mediului și Pădurilor nr. 135/2010** privind aprobarea metodologiei de aplicare a evaluării impactului asupra mediului pentru proiecte publice și private;
* **Ordinul Ministerului Mediului și Pădurilor nr. 19/2010** pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar;
* **Ordinului Ministerului Apelor și Protecției Mediului nr. 863/2002** privind aprobarea Ghidurilor metodologice aplicate etapelor procedurii cadru de evaluare a impactului asupra mediului;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sǎlbatice, cu modificǎrile și completǎrile ulterioare, aprobată prin Legea nr. 49/2011,

**se emite:**

**ACORD DE MEDIU**

**pentru proiectul**

**EXPLOATARE CARIERĂ DE PIATRĂ – AGREGATE MINERALE**

**titular: AGRO COCOŞ SRL-D**,

**având amplasamentul:** extravilanul com. Marca, loc. Porț, jud. Sălaj, cf. planurilor de situaţie şi încadrare în zonă, fişei de localizare a perimetrului de exploatare, anexate la documentaţie, certificatului de urbanism nr. 19 din15.06.2017 emis de Primăria Comunei Marca,

**în scopul** stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

# **I. Descrierea proiectului, lucrările prevăzute de proiect, inclusiv instalațiile și echipamentele**

* prin proiect se propune exploatarea resursei minerale reprezentată de gnais (rocă metamorfică) în perimetrul de exploatare: Marca Dealul Curatu 2, în suprafaţă de 0,009 kmp; rezervă exploatabilă 130 000 t gnais și preculcarea acesteia în stația mobilă de concasare-sortare. Accesul în perimetrul de exploatare este asigurat printr-o deviație de dreapta cu lungimea de cca. 1,4 km a DN 19B.

Perimetrul de exploatare Marca Dealul Curatu 2, face parte din *Situl Natura 2000 – ROSCI0322 – Muntele Şes,* delimitat de următoarele puncte de coordonate STEREO 70:

|  |  |  |
| --- | --- | --- |
| Nr. punct | X | Y |
| 1. | 639250 | 312745 |
| 2. | 639078 | 312840 |
| 3. | 639060 | 312787 |
| 4. | 639142 | 312739 |
| 5. | 639158 | 312763 |
| 6. | 639239 | 312704 |

Activitatea de exploatare a resurselor de gnais din cadrul perimetrului Marca Dealul Curatu 2, presupune realizarea următoarelor lucrări:

Lucrări miniere de deschidere și pregătire:

Nu vor fi necesare lucrări de deschidere deoarece accesul la perimetru se va realiza pe un drum existent ce aparține Comunei Marca în lungime de 1,4 km, cu acces din DN 19B. Drumul de acces va fi supus unor lucrări de întreținere: nivelare, piertuire și întreținere rigole de scurgere a apelor pluviale. Ca și lucrări se va realiza bornarea perimetrului de exploatare conform fișei de localizare a perimetrului.

Lucrări de pregătire:

Lucrările de descopertare, îndepărtarea solului vegetal și a rocilor sterile se vor realiza în avans față de lucrările de exploatare, progresiv pe măsura avansării lucrărilor în carieră.

Solul fertil și roca oxidată – steril au în perimetrul Marca Dealul Curatu 2 o grosime variabilă de 0,8÷6 m.

Descopertarea zăcământului se va face prin tăiere, împingere cu buldoexcavatorul dacă grosimea loessului este mai mică de 1,00 m și prin tăiere cu excavatorul la grosimi mai mari.

Lucrările de pregătire aferente treptelor în lucru vor consta din săparea unor scarpe cu lățimea minimă de 5 m care vor face legătura între lucrările de deschidere (drum de acces) și treptele de exploatare, decaparea solului vegetal și descopertarea zăzământului. Săparea scarpelor, platformelor de atac ale fiecărei trepte, este necesară pentru a crea frontul de lucru ce va servi la evacuarea producției de la nivelul fiecărei trepte. Platformele de atac de la nivelul treptelor se vor executa prin derocare cu explozivi plasați în găuri de sondă sau găuri de mină forate descendent sau orizontal. Începerea lucrărilor de amenajare a platformelor se va face din punctul de intersecție al lucrărilor de deschidere și curba de nivel corespunzătoare treptei.

Tehnologia de săpare cu găuri de mină în etapa pregătitoare constă din perforarea de găuri descendente și/sau orizontale cu lungimi ce depind de geometria frontului de lucru. Încarcatura de exploziv va fi de nitramoniu + motorină, iar burarea se face cu argilă sau argilă nisipoasă pe o lungime reprezentând o treime din lungimea găurii, dar nu mai mică de 0,6 m. Împușcarea se face electric. Lucrările de descopertare vor consta apoi din evacuarea și transportul rocilor sterile acoperitoare (rocă oxidată).

Solul vegetal și sterilul se vor depozita într-o haldă amplasată în zona vestică a perimetrului de exploatare, la intrarea în carieră, în zona de aval, în afara ariei protejate, dar distinct, pentru a putea fi reutilizate în procesul de refacere a amplasamentului. Cantitatea de steril rezultată: 8000 t, iar de sol vegetal cca. 2000 mc. Halda va avea suprafața de 1200 mp și înălțimea de 5-7 m.

Coordonate STEREO 70 haldă:

Zona steril: Zona sol vegetal:

|  |  |  |
| --- | --- | --- |
| Nr. punct | X | Y |
| 1. | 639239 | 312704 |
| 2. | 639250 | 312745 |
| 3. | 639210 | 312723 |

|  |  |  |
| --- | --- | --- |
| Nr. punct | X | Y |
| 1. | 639259 | 312720 |
| 2. | 639261 | 312740 |
| 3. | 639250 | 312745 |
| 4. | 639240 | 312712 |

Lucrări de exploatare:

Metoda de exploatare care va fi folosită în carieră, va fi ”cu trepte drepte descendente”.

Tehnologia de lucru utilizată va consta din:

- perforarea găurilor de minare cu ajutorul instalației de foraj;

- încărcarea găurilor cu exploziv (burarea);

- împușcarea găurilor;

- spargerea supragabariților în cariera cu baros sau explozivi;

- încărcare mecanică și transport la concasare/sortare;

- transport la beneficiari cu autobasculante.

Operația de împușcare se va realiza de firmă specializată, cu ajutorul explozivilor de tip ANDO-V și ANDO EV care vor fi introduși în găuri de minare executate cu instalația de foraj.

Elementele geometrice ale carierei sunt:

- nr. trepte: 2;

- înălțime maximă treaptă: 15 m;

- lățimea bermei: de lucru - 10 m; de transport - 6 m; de siguranță - 3 m;

- unghi de taluz al treptei de lucru: 65-700;

- unghi de taluz general: 600;

- limita de adâncime 290 m.

Pentru scurgerea apelor se va respecta panta bermelor de minim 7 ‰.

Utilaje: excavator – 1 buc., autobasculante – 1buc., stație mobilă de concasare/sortare alcătuită din 2 benzi și ciur (Coordonate STEREO 70 stație – X: 639214; Y: 312740).

# **II. Motivele și considerentele care au stat la baza emiterii acordului de mediu**

1. **Modul de încadrare în planul de urbanism și amenajare a teritoriului:**

* Conform certificatului de urbanism nr. 19 din15.06.2017, emis de Primăria Comunei Marca, terenul aferent zonei studiate este situat în extravilan, carieră agregate minerale și carieră piatră cf. extraselor CF.

1. **Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament:**

* Conform raportului privind impactul asupra mediului, pentru prognozarea impactului produs asupra mediului s-a luat în vedere alternativa ”0” care corespunde situației neimplementării proiectului.

1. **Încadrarea în BAT, BREF, după caz:** - nu este cazul.
2. **Respectarea cerințelor comunitare transpuse în legislația națională:**

* Proiectul a fost încadrat în prevederile HG nr. 445*/*2009 Anexa 2 la pct. 2, lit. a) - cariere, exploatări miniere de suprafaţă şi de extracţie a turbei, altele decât cele prevazute în anexa nr. 1;
* Pentru proiect a fost realizată evaluarea impactului asupra mediului, conform HG nr. 445/2009 privind evaluarea impactului anumitor proiecte publice și private asupra mediului, cu completările și modificările ulterioare care transpune prevederile Directivei Consiliului 85/337/CEE din 27 iunie 1985 privind evaluarea efectelor anumitor proiecte publice și private asupra mediului, modificată și completată prin Directiva Consiliului 97/11/CE din 3 martie 1997 și Directiva 2003/35/CE a Parlamentului European și a Consiliului din 26 mai 2003 de instituire a participării publicului la elaborarea anumitor planuri și programe privind mediul și de modificare a directivelor Consiliului 85/337/CEE și 96/61/CE, în ceea ce privește participarea publicului și accesul la justiție.
* Pentru proiect s-a realizat evaluarea adecvată deoarece proiectul intră sub incidența art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, care transpune Directiva 79/409/CEE a Consiliului din 2 aprilie 1979 privind conservarea păsărilor sălbatice, cu modificările și completările ulterioare și a Directivei 92/43/CEE a Consiliului din 21 mai 1992 privind conservarea habitatelor naturale și a speciilor de floră și faună sălbatică, cu modificările și completările ulterioare, proiectul fiind amplasat în *Situl Natura 2000 – ROSCI0322 – Muntele Şes*.
* Procedura de evaluare a impactului asupra mediului și a evaluării adecvate s-a derulat cu respectarea prevederilor următoarelor acte normative:

- HG nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare;

- Ordinul MMP/MADR/MAI/MDRT nr. 135/84/76/1284 din 2010 privind aprobarea Metodologiei de aplicare a evaluarii impactului asupra mediului pentru proiecte publice și private;

- Ordinul MAPM nr. 863/2002 privind aprobarea ghidurilor metodologice aplicabile etapelor procedurii-cadru de evaluare a impactului asupra mediului;

- Ordin nr. 19/2010 pentru aprobarea ghidului metodologic privind evaluarea adecvată a efectelor potențiale ale planurilor sau proiectelor asupra ariilor natuale protejate de interes comunitar;

- O.U.G. nr. 57/2007, cu modificările şi completările ulterioare, privind regimul ariilor naturale protejate, conservarea habitatelor naturale, a florei și faunei sălbatice.

- Proiectul asigură respectarea cerințelor comunitare transpuse în legislația natională prin:

* OUG nr. 195/2005 privind protecția mediului, aprobată cu modificări și completări de Legea nr. 265/2006, cu completările și modificările ulterioare;
* Legea minelor nr. 85 din 18 martie 2003;
* Ordinul nr. 187/2002 pentru aprobarea Criteriilor privind conţinutul documentaţiilor pentru metodele de exploatare cadru în mine şi cariere/balastiere;
* Ordinul nr. 202/2.288/2.348 prin care se aprobă Instrucțiunile tehnice privind aplicarea și urmărirea măsurilor stabilite în planul de refacere a mediului, în planul de gestionare al deșeurilor extractive și în proiectul tehnic de refacere a mediului, precum și modul de operare cu garanția financiară pentru refacerea mediului afectat de activitățile miniere;
* Legea apelor nr. 107/1996, cu completările și modificările ulterioare;
* Legea nr. 104/2011 privind calitatea aerului înconjurător;
* Legea nr. 211/2011 republicată privind regimul deșeurilor;
* HG nr. 856/2002 privind evidenta gestiunii deșeurilor și pentru aprobarea listei cuprinzând deseurile, inclusiv deșeurile periculoase, cu modificările ulterioare;
* HG nr. 1061/2008 privind transportul deșeurilor periculoase și nepericuloase pe teritoriul României;
* OUG nr. 68/2007 privind răspunderea de mediu cu referire la prevenirea și repararea prejudiciului asupra mediului, aprobata prin Legea nr. 19/2008, cu modificările și completările ulterioare.
* Pe parcursul derulării procedurii de evaluare a impactului asupra mediului autorităţile care au participat la şedinţele colectivului de analiză tehnică nu au exprimat puncte de vedere cu privire la informaţiile prezentate de titularul proiectului, în etapele procedurii, de asemenea la dezbaterea publică care a avut loc în data de 08.08.2018 la sediul Primăriei Comunei Marca, nu s-a prezentat public interesat de proiect şi nici nu au fost depuse pe perioada derulării etapelor procedurale comentarii/opinii/observaţii cu privire la realizarea investiţiei care să conducă la respingerea solicitării acordului de mediu.

1. **Modul cum răspunde/respectă obiectivele de protecția mediului din zonă pe aer, apă, sol etc.:**

* Rezultatele obţinute din raportul privind impactul asupra mediului au pus în evidenţă că activitatea care se va desfăşura în cadrul obiectivului nu va genera emisii importante, ce pot conduce la modificări legate de resursele de apă, resurse naturale sau a funcțiilor ecologice, în condițiile respectării măsurilor operaționale și specifice în perioada de exploatare a resursei de gnaise.

1. **Compatibilitatea cu obiectivele de protecție a sitului Natura 2000, după caz:**

* Concluzia raportului privind impactul asupra mediului cât şi cea a studiului de evaluare adecvată este că nu va exista impact negativ semnificativ în măsură să afecteze starea de conservare a habitatului 91M0 și nici să reducă nivelul populațional al speciilor sau să afecteze semnificativ starea de conservare a speciilor ce au făcut obiectul desemnării sitului. Evaluarea semnificației impactului s-a realizat pe baza aprecierii și interpretării indicatorilor cheie cuantificabili:
* suprafața propusă pentru realizarea lucrărilor reprezintă 0,01 % din suprafața ocupată de situl Natura 2000 ROSCI0322;
* chiar dacă activitatea propusă poate constitui un element disturbator pentru speciile de interes conservativ, în condițiile respectării recomandărilor prezentului studiu, apreciem că acestea nu vor fi afectate în sensul diminuării numărului de efective;
* nu se fragmentează niciun habitat de interes comunitar;
* implementarea planului nu va produce izolarea populațiilor faunistice din zonă; nu se manifestă efectul de barieră al activității, în raport cu acestea;
* suprafețele de teren afectate datorită lucrărilor se vor regenera prin retaluzare și fitoremediere, astfel încât la final terenul să revină la suprafața și starea inițială;
* se modifică pe termen scurt morfologia solului, iar pe termen lung sunt afectați indicatorii fizico-chimici ai acestuia;
* pe termen lung se produce modificarea unor indicatori fizico-mecanici ai apelor de suprafață;
* nu se vor produce schimbări în densitatea și efectivele populațiilor speciilor de interes comunitar.

1. **Luarea în considerare a impactului direct, indirect și cumulat cu al celorlalte activități existente în zonă etc:**

Impactul indirect se va manifesta pe perioada realizării lucrărilor de exploatare gnaise și refacere ecologică a amplasamentului. Va fi afectată calitatea aerului (gaze de ardere de la utilaje și mașini de transport, pulberile în suspensie și pulberile sedimentabile), a apelor de suprafață (scurgeri accidentale de produse petroliere, materii în suspensie), a solului, subsolului (scurgeri accidentale de produse petroliere), precum și starea florei și faunei prin înlăturarea temporară a acestora.Se recomadă ca zona de desfășurare a lucrărilor să fie izolată de habitatele naturale învecinate, astfel încât să se reducă la minim impactul.

Impactul direct se va manifesta prin pierderea pentru o perioadă relativ mare de timp (câțiva ani), o suprafață de teren, reprezentând 0,01 % din suprafața ariei protejate acoperită cu covor vegetal. Amplasamentul suferă procese de degradare sub aspectul deteriorării fizice și chimice a solului și a apelor de suprafață. Nu are loc fragmentarea habitatului, fauna găsind condiții de habitare în vecinătatea amplasamentului.

În zona amplasamentului studiat există suprafețe de teren (cca. 2 ha) afectate datorită activității de extracție a agregatelor minerale și a amenajării căilor de acces, care au fost derulate în perioada anterioară. Având în vedere impactul produs pe termen lung asupra solului și apei, există posibilitatea cumulării impactului activității, sub aspectul creșterii suprafeței afectate. Impactul asupra solului se poate cumula doar cu impactul generat de lucrările de exploatare desfășurate, în sensul în care cota terenului va scădea cu înălțimea aferentă treptelor de lucru realizate în cadrul exploatării de către cele două societăți.

# **III. Măsuri pentru prevenirea, reducerea și, unde este posibil, compensarea efectelor negative semnificative asupra mediuluI:**

* Respectarea tuturor lucrărilor prevăzute în Raportul privind impactul asupra mediului, în Studiul de evaluare adecvată, a avizului favorabil nr. 42, înregistrat cu nr. 56/11.06.2018, eliberat de Asociația Administrația Ariei Protejate Muntele Șes şi a actelor/avizelor din documentaţia care a stat la baza emiterii prezentului acord.
* În timpul lucrărilor de construcţie, se vor respecta măsurile de protecţie a factorilor de mediu prevăzute în raportul privind impactul asupra mediului.

1. **măsuri în timpul realizării proiectului pe factori de mediu și efectul implemenentării acestora:** 
   * + **pentru factorul de mediu apă:**

* nu se va utiliza apă în scop tehnologic și nu se vor evacua ape uzate; necesarul de apă pentru personal va fi adus în recipiente de plastic;
* este interzisă descărcarea și spălarea utilajelor sau a autovehiculelor pe suprafeţe neamenajate, direct pe sol, repararea utilajelor, efectuarea schimburilor de ulei.
* **pentru factorul de mediu aer:**
* utilajele şi mijloacele de transport folosite în timpul lucrărilor, vor respecta prevederile legale, privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi stabilirea măsurilor de limitare a emisiilor de gaze şi particule poluante provenite de la acestea, în scopul protecţiei atmosferei;
* pentru limitarea la maxim a poluării atmosferei în zona adiacentă perimetrului de exploatare, datorată funcţionării motoarelor cu ardere internă, se vor folosi utilaje şi autovehicule cu grad redus de emisii de gaze de ardere şi se vor verifica periodic din punct de vedere tehnic.
* **pentru factorul de mediu sol, subsol:**
* deşeurile menajere se vor colecta separat şi se vor elimina la un depozit autorizat de deşeuri menajere;
* lucrările se vor efectua strict în perimetrul propus şi avizat, fiind interzisă afectarea altor suprafeţe.
* **pentru factorul de mediu biodiversitate:**
* având în vedere faptul că, terenul pe care urmează să se dezvolte cariera într-un procent de cca. 70 % se suprapune cu terenul ocupat de *Situl Natura 2000 – ROSCI0322 – Muntele Şes,* se va acorda o importanţă deosebită acestui aspect şi se vor lua toate măsurile necesare de protecţie în vederea protejării speciilor existente în arie;
* desfășurarea traficului greu și circulația unor utilaje necesare exploatării zăcămîntului din perimetru va trebui să se desfășoare pe baza unui program care să țină seama de perioadele cele mai adecvate în vederea înregistrării unui impact cât mai redus, datorat zgomotului și vibrațiilor produse de mijloace de transport și de lucru care se utilizează în amplasament. Exploatarea se va realiza exclusiv în perimetrul delimitat propus;
* se vor delimita zonele de lucru pentru prevenirea/minimizarea distrugerii florei pe terenurile învecinate amplasamentului;
* interzicerea desecărilor, a defrişărilor, incendierilor şi a construirii de noi drumuri;
* diminuarea lucrărilor în perioada mai-iunie, perioadă specifică sezonului de cuibărit, clocit şi creştere a puilor, respectiv naştere şi creştere a puilor pentru mamifere;
* interzicerea recoltării speciilor floristice şi faunistice, inclusiv degradarea, colectarea ouălor sau cuiburilor de păsări;
* interzicerea braconajului, a vânătorii şi a capcanelor;
* evitarea poluării ecosistemului cu deşeuri petroliere şi menajere precum şi cu alte produse chimice;
* monitorizarea zonei astfel încât să se asigure regenerarea şi dezvoltarea pe cale naturală a habitatului.
* **pentru factorul de mediu peisaj:**
* nu se vor utiliza alte căi de transport decât traseul aprobat;
* după terminarea lucrărilor se impun măsuri de reamenajare a zonei conform Planului și Proiectului tehnic de refacere a mediului în concordanță cu valoarea garanției financiare pentru refacerea mediului.
* **pentru mediul social şi economic:**
* în ceea ce priveşte zona amplasamentului studiat, aceasta este situat în extravilanul com. Marca;
* proiectul nu afectează starea de conservare a monumentelor istorice din zonele limitrofe.
* **pentru zgomot/vibraţii:**
* se vor respecta prevederile Ord. 119/2014 privind nivelul de zgomot la limita zonei funcţionale;
* desfăşurarea traficului greu şi circulaţia unor utilaje necesare exploatării zăcământului din perimetru, va trebui să se realizeze pe baza unui program care să ţină seama de perioadele cele mai adecvate în vederea înregistrării unui impact cât mai redus, datorat zgomotului şi vibraţiilor produse de mijloacele de transport și de lucru care se utilizează în amplasament.
* **gestiunea deşeurilor:**
* instituirea sistemului de gestionare a deşeurilor prin asigurarea spaţiilor şi recipienţilor/containerelor pentru colectarea selectivă a deşeurilor rezultate din activitatea de organizare de şantier, după caz şi din lucrările de exploatare, în vederea respectării prevederilor Legii privind regimul deşeurilor nr. 211/2011 (r1) cu modificările și completările ulterioare, care transpune Directiva cadru privind deşeurile 2008/98/CE.
* **gestiunea substanţelor şi preparatelor periculoase:**
* se vor respecta prevederile Legii nr. 360/2002 privind regimul substanţelor şi preparatelor chimice periculoase, cu modificările ulterioare.

1. **măsuri în timpul exploatării și efectul implemenentării acestora:**

* **pentru factorul de mediu apă:**
* alimentarea cu carburant a mijloacelor de transport se va face în stații autorizate; în cazul utilajelor alimentarea se va realiza din recipiente metalice, în locuri ferite de emisii de praf, prin asigurarea retenţiei secundare;
* materialele periculoase (combustibili, vopsele, diluanți, lubrifianți) vor fi păstrate în recipienți etanși pentru a se evita deversarea în pânza freatică.
* vehicularea utilajelor se va realiza numai pe drumurile de acces amenajate şi întreţinute corespunzător;
* montarea de toaletă ecologică;
* nu vor fi utilizate substanțe chimice, erbicide pentru îndepărtarea vegetației, acestea putând fi antrenate către cursurile de apă sau apele subterane;
* conform raportului privind impactul asupra mediului, potențiala sursă de impurificare a surselor de apă este râul Barcău prin pierderile accidentale de produse petroliere de la utilajele și mijloacele de transport antrenante de apele pluviale ce spală versanții, antrenarea de particule de fine de pământ, manevrarea defectuoasă a autovehiculelor care trensportă materiale. Necesarul de apă pentru personal va fi adus în recipiente de plastic. Apele pluviale care vor cădea pe suprafaţa vor fi colectate în șanțuri perimetrale;
* se vor respecta condițiile impuse în avizul de Gospodărire a Apelor.
* **pentru factorul de mediu aer:**
* efectuarea de revizii tehnice periodice, în ateliere specializate, a utilajelor folosite;
* utilajele ce transportă agregate minerale din carieră vor circula cu viteză redusă pentru a evita poluarea cu pulberi în suspensie;
* viteza de circulație va fi restricționată, stropirea cu apă a căii de acces la perimetrul de exploatare, a suprafețelor de rulare, în carieră, cu ajutorul unei autocisterne la intervale regulate și în perioadele secetoase ale anului;
* utilajele se vor verifica zilnic de către deservent şi se vor întreţine în stare corespunzătoare de funcţionare;
* în cazul unei defecţiuni majore intervenite la un utilaj, acesta va fi transportat pentru reparaţie la o unitate specializată;
* conform raportului privind impactul asupra mediului, impactul asupra factorului de mediu aer este sustenabil.
* **pentru factorul de mediu sol, subsol:**
* transportul substanţelor periculoase utilizate la diferite operaţii, la punctele de lucru, se va efectua numai cu mijloace de transport autorizate şi agreate pentru transport substanţe periculoase conform cerinţelor HG nr. 1175/2007 pentru aprobarea Normelor de efectuare a activităţii de transport rutier de mărfuri periculoase în România. Mijloacele de transport trebuie să deţină licenţă de transport mărfuri şi certificat ADR, iar operatorii trebuie să fie autorizaţi din punct de vedere al protecţiei mediului pentru desfăşurarea acestui tip de activitate în conformitate cu prevederile Ord. nr. 1798/2007, cu modificările ulterioare;
* colectarea, gestionarea şi depozitarea corespunzătoare a deşeurilor rezultate din activitate;
* întreținerea sau reparațiile curente, alimentarea cu carburanți și lubrefianți se va face numai în locuri special amenajate prin luarea tuturor măsurilor împortiva poluării solului, iar în cazurile accidentale se va efectua decontaminarea imediată; operatorii vor fi persoane instruite şi conştiente de importanţa operaţiilor;
* este interzisă folosirea de utilaje, mijloace de transport cu defecțiuni care să producă scurgeri de combustibil sau lubrefianți;
* titularul acordului este răspunzător de toate daunele produse mediului înconjurător şi este obligat să aplice atât măsurile de protejare a acestuia, cât şi finanţarea şi execuţia operativă a lucrărilor de reconstrucţie ecologică a perimetrelor afectate conform Legii minelor nr. 85/2003 cu modificările ulterioare;
* constituirea şi menţinerea pe toată durata de exploatare a garanţiei financiare pentru refacerea mediului cf. Ord. comun nr. 202/2.288/2.348 prin care se aprobă Instrucțiunile tehnice privind aplicarea și urmărirea măsurilor stabilite în planul de refacere a mediului, în planul de gestionare al deșeurilor extractive și în proiectul tehnic de refacere a mediului, precum și modul de operare cu garanția financiară pentru refacerea mediului afectat de activitățile miniere;
* respectarea tehnologiei de exploatare avizate de ANRM, prevăzută de Ord. nr. 187/2002; nu se vor depăşi limitele perimetrului de exploatare;
* circulaţia utilajelor de extracție și transport se va realiza numai pe drumurile tehnologice de acces stabilite, amenajate şi întreţinute corespunzător;
* conform raportului privind impactul asupra mediului, fimpactul asupra solului și subsolului este caracterizat ca fiind negativ moderat, pe termen scurt, local ca arie de menifestare cu efecte reversibile.
* **pentru factorul de mediu biodiversitate:**
* lucrările se vor efectua strict în perimetrele propuse şi avizate, fiind interzisă afectarea altor suprafeţe;
* în cazul găsirii/identificării pe amplasament de specii de animale și plante aflate sub regimul de protecție, desfăşurarea activităţii va asigura respectarea prevederilor OUG nr. 57/2007 cu modificările şi completările ulterioare privind regimul ariilor naturale protejate, conservarea habitatelor naturale, a florei şi faunei sălbatice, se vor anunţa toţi angajaţii, iar administratorul firmei va dispune măsuri de protejare a locului cu caracter de obligativitate şi va controla cu cea mai mare responsabilitate respectarea lor.
* **pentru factorul de mediu peisaj:**
* cf. raportului privind impactul asupra mediului, impactul manifestat asupra peisajului este sustenabil; după încheierea lucrărilor de reconstrucţie ecologică impactul asupra peisajului nu se mai manifestă astfel încât la final va rămâne terenul cu aproximativ aceeași geomertie cu cea inițială doar cu o cotă a terenului redusă cu înălțimea cumulată a celor două trepte.
* **pentru mediul social şi economic:**
* amplasamentul carierei face ca nivelul așezărilor umane să nu se resimtă afectate datorită activităților de extracție.
* **pentru zgomot/vibraţii:**
* se va asigura încadrarea în prevederile Ord. nr. 119/2014, privind nivelul de zgomot.
* **gestiunea deşeurilor:**
* se va asigura monitorizarea tuturor tipurilor de deşeuri produse pe amplasament, cf. HGR nr. 856/2002, cu modificările şi completările ulterioare;
* se va asigura respectarea prevederilor HGR nr. 235/2007 privind gestionarea uleiurilor uzate, a HGR nr. 1132/2008 privind regimul bateriilor şi acumulatorilor și al deșeurilor de baterii și acumulatori şi a HGR nr. 170/2004 privind gestionarea anvelopelor uzate;
* măsurile propuse vor asigura respectarea prevederilor Legii privind regimul deşeurilor nr. 211/2011 republicată;
* deşeurile menajere se vor colecta în pubelă şi se vor depozita la un depozit autorizat, pe baza unui contract încheiat cu o firmă autorizată.
* **gestiunea substanţelor şi preparatelor periculoase:**
* alimentarea cu carburant a mijloacelor de transport se va face în stații autorizate; în cazul utilajelor alimentarea se va realiza din recipiente metalice, în locuri ferite de emisii de praf, prin asigurarea retenţiei secundare
* materialele periculoase (combustibili, vopsele, diluanți, lubrifianți) vor fi păstrate în recipienți etanși pentru a se evita deversarea în pânza freatică.
* întreținerea sau reparațiile curente, alimentarea cu carburanți și lubrefianți se va face numai în locuri special amenajate prin luarea tuturor măsurilor împortiva poluării solului, iar în cazurile accidentale se va efectua decontaminarea imediată; operatorii vor fi persoane instruite şi conştiente de importanţa operaţiilor;
* se va asigura respectarea prevederilor HGR nr. 235/2007 privind gestionarea uleiurilor uzate;
* măsurile propuse vor asigura încadrarea în prevederile Legii nr. 360/2003 privind regimul substanţelor şi preparatelor chimice periculoase, cu modificările şi completările ulterioare.

1. **măsuri pentru închidere/demolare/dezafectare și reabilitarea terenului în vederea utilizării ulterioare, precum și efectul implementării acestora:**

* titularul va executa lucrări de refacere a mediului cf. raportului privind impactul asupra mediului şi planului şi proiectului tehnic de refacere a mediului.

1. **măsuri de reducere sau eliminare a impactului asupra ariei naturale protejate de interes comunitar, condițiile și modul/calendarul de implementare a acestora:**

Respectarea condițiilor impuse în avizul favorabil nr. 42, înregistrat cu nr. 56/11.06.2018, eliberat de Asociația Administrația Ariei Protejate Muntele Șes.

Respectarea condițiilor impuse prin studiul de evaluare adecvată, astfel:

* desfăşurarea traficului greu şi circulaţia unor utilaje necesare exploatării zăcământului, va trebui să se desfăşoare pe baza unui program care să ţină seama de perioadele cele mai adecvate în vederea înregistrării unui impact cât mai redus, datorat zgomotului şi vibraţiilor produse de mijloacele de transport şi de lucru care se utilizează în amplasament. Exploatarea se va efectua exclusiv din perimetrul delimitat și aprobat ANRM.
* alegerea cu grijă a locurilor special amenajate pentru depozitarea selectivă a deşeurilor de tip menajer, astfel încât acestea să nu constituie o sursă de poluare a zonei. Se va asigura transportul acestor deşeuri la cele mai apropiate rampe de gunoi menajer amenajate şi autorizate conform legislaţiei în vigoare.
* interzicerea desecărilor, a defrişărilor, incendierilor şi a construirii de noi drumuri.
* diminuarea lucrărilor în perioada mai-iunie, perioadă specifică sezonului de cuibărit, clocit şi creştere a puilor, respectiv naştere şi creştere a puilor pentru mamifere.
* interzicerea recoltării speciilor floristice şi faunistice, inclusiv degradarea, colectarea ouălor sau cuiburilor de păsări.
* interzicerea braconajului, a vânătorii şi a capcanelor.
* evitarea poluării ecosistemului cu deşeuri petroliere şi menajere precum şi cu alte produse chimice.
* monitorizarea zonei astfel încât să se asigure regenerarea şi dezvoltarea pe cale naturală a habitatului.
* după terminarea lucrărilor se impun măsuri de reamenajare a zonei conform Planului de refacere a mediului şi a Proiectului Tehnic de Refacere a mediului în concordanţă cu valoarea garanţiei financiare pentru refacerea mediului.

1. **măsuri compensatorii aprobate/acceptate de autoritatea competentă pentru protecția mediului, condițiile și modul/calendarul de implementare a acestora:** - nu este cazul.

# **IV. Condiții care trebuie respectate:**

**1. În timpul realizării proiectului:**

* bornarea şi inscripţionarea perimetrului de exploatare;
* proiectul se va realiza numai în perimetrul avizat;
* deşeurile rezultate, indiferent de natura lor se vor gestiona în conformitate cu prevederile Legii nr. 211/2011 republicată, privind regimul deşeurilor cu modificările și completările ulterioare;
* realizarea lucrărilor astfel încât să se asigure un înalt grad de protecţie a mediului ca întreg, atât pe durata realizării proiectului, pe durata funcţionării cât și după terminarea lucrărilor;
* pe durata realizării lucrărilor şi la punerea în funcţiune se vor respecta întocmai toate prevederile legislaţiei de mediu în vigoare;
* obţinerea şi respectarea prevederilor actelor de reglementare, avizelor de principiu emise de alte autorităţi, solicitate prin certificatul de urbanism şi decizia CAT;
* **în conformitate cu art. 15, alin (2), lit. a din Ordonanţa de Urgenţă a Guvernului nr. 195/2005 privind protecţia mediului, aprobată prin Legea nr. 265/2006, cu modificările ulterioare: Titularul proiectului are obligaţia de a notifica APM Sălaj dacă intervin elemente noi, necunoscute la data emiterii acordului de mediu, precum şi asupra oricăror modificări ale condiţiilor care au stat la baza emiterii acordului de mediu, înainte de realizarea modificării;**
* **acordul de mediu se revizuieşte dacă apar elemente noi, necunoscute la data emiterii;**
* **nerespectarea prevederilor acordului atrage după sine suspendarea sau anularea acestuia, după caz;**
* **exploatarea din perimetrul avizat va începe numai după obţinerea autorizaţiei de mediu;**
* pentru demararea lucrărilor menționate nu este necesară o organizare nouă de șantier întrucat societatea deține pe terenul aferent perimetrelor învecinate de exploatare dotările specifice necesare desfășurării lucrărilor. Această organizare este amplasată în afara perimetrului ariei protejate cf. coordonate Stereo 70 – X: 639250; Y: 312717;
* controlul emisiilor de poluanți în mediu și respectarea limitelor emisiilor de poluanți stabilite de normativele în vigoare;
* se va urmări constant funcționarea și starea utilajelor folosite la realizarea proiectului.

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Acces aplicații SIM** |
|  |  |  |  |  |

**2. În timpul exploatării:**

* gestiunea substanţelor periculoase, inclusiv a deşeurilor periculoase şi a ambalajelor, după caz;
* lucrările de exploatare se vor desfăşura strict în limitele perimetrului avizat; se va respecta metoda de exploatare prezentată şi nu se va depăşi adâncimea de exploatare stabilită;
* se va asigura sistemul de monitorizare a gestiunii deşeurilor cf. HGR nr. 856/2002, cu modificările şi completările ulterioare, privind evidenţa gestiunii deşeurilor si pentru aprobarea listei cuprinzând deşeurile, inclusiv deşeurile periculoase;
* nivelul emisiilor de pulberi sedimentabile cf. Legii nr. 104/2011, la limita zonei funcţionale;
* se va monitoriza anual tehnologia de exploatare, cantitatea de agregate minerale exploatată şi valorificată;
* monitorizarea lucrărilor de refacere a mediului şi avizarea anuală a garanţiei financiare de refacere a mediului cf. Ord. comun nr. 202/2.288/2.348 prin care se aprobă Instrucțiunile tehnice privind aplicarea și urmărirea măsurilor stabilite în planul de refacere a mediului, în planul de gestionare al deșeurilor extractive și în proiectul tehnic de refacere a mediului, precum și modul de operare cu garanția financiară pentru refacerea mediului afectat de activitățile miniere.

**3. În timpul închiderii, dezafectării, refacerii mediului și postînchidere**

* titularul are obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării (inclusiv în cazul în care urmează să deruleze sau să fie supuşi unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, lichidare, faliment, încetarea activităţii) cf. OUG nr. 195/2005, aprobată cu modificări şi completări prin Legea nr. 265/2006 cu modificări şi completări ulterioare, privind protecţia mediului; îndeplinirea obligaţiilor de mediu este obligatorie;
* să respecte prevederile aplicabile din OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, şi modificată prin OUG nr. 15/2009;
* la finalizarea activității de exploatare se vor lua toate măsurile necesare pentru închiderea carierei conform legislației și normativelor aflate în vigoare;
* refacerea mediului în conformitate cu Planul de refacere a mediului şi Proiectul tehnic de refacere a mediului;
* se vor respecta măsurile de monitorizare prevăzute în Planul de refacere a mediului şi Proiectul Tehnic de Refacere a mediului;
* titularul va solicita la autoritatea competentă pentru protecţia mediului (A.P.M. Sălaj) obligaţiile de mediu la încetarea activităţii, conform OUG. nr. 195/2005 cu modificările şi completările ulterioare.

# **V. Informații cu privire la procesul de participare a publicului în procedura derulată:**

**● când și cum a fost informat publicul, pe etape ale procedurii derulate:**

Pe parcursul derulării procedurii de evaluare a impactul asupra mediului în vederea emiterii acordului de mediu, publicul a fost informat astfel:

**a) depunerea solicitării**:

* anunţ public privind depunerea solicitării de emitere a acordului de mediu, postat de către APM Sălaj pe site-ul propriu în data de 04.01.2018, iar de către titular prin publicare în ziarul Magazin Sălajean în data de 08.01.2018, afişare/înregistrare la sediul Primăriei Comunei Marca cu nr. 81/05.01.2018.

**b)** **etapa de încadrare**:

* proiectul deciziei etapei de încadrare, afişat pe pagina de internet de către APM Sălaj în data de 08.01.2018, prin care este anunţat publicul că proiectul se supune evaluării impactului asupra mediului și se supune evaluării adecvate.
* anunţ public privind decizia etapei de încadrare, postat de către APM Sălaj pe site-ul propriu în data de 08.01.2018, iar de către titular prin publicare în ziarul ziarul Magazin Sălajean în data de 11.01.2018, afişare/înregistrare la sediul Primăriei Comunei Marca cu nr. 129/10.01.2018 şi afişare/înregistrare la sediul titularului cu nr. 3/11.01.2018.

**c)** **dezbaterea publică:**

* anunţ public privind dezbaterea publică, postat de către APM Sălaj pe site-ul propriu în data de 13.07.2018, iar de către titular prin publicare în ziarul Magazin Sălajean în data de 16.07.2018 şi afişare/înregistrare la sediul Primăriei Comunei Marca cu nr. 4098/16.07.2018;

**d) decizia de emitere a acordului:**

* anunţ public privind emiterea acordului de mediu, postat de către APM Sălaj pe site-ul propriu în data de 18.09.2018; titular prin publicare în ziarul ...... în data de ....... şi afişare/înregistrare la sediul Primăriei Comunei Marca cu nr. ................şi la sediul titularului cu nr. .....................;

Nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

**● când și cum a participat publicul interesat la procesul decizional privind proiectul:**

* Pe parcursul derulării procedurii nu au fost comentarii/opinii/observații din partea publicului interesat.

**● cum au fost luate în considerare propunerile/observațiile justificate ale publicului interesat:**

* Pe parcursul derulării procedurii nu au fost comentarii/opinii/observații din partea publicului interesat.

**● dacă s-au solicitat completări/revizuiri ale raportului privind impactul asupra mediului și dacă acestea au fost puse la dispoziția publicului interesat:**

* Adresă APM Sălaj pentru completare cu informații a raportului privind impactul asupra mediului nr. 6282/13.08.2018;
* Adresă titular depunere completări la raport, înregistrată la APM Sălaj cu nr. 4843/28.08.2018 și postate de către APM Sălaj pe site-ul propriu în data de 31.08.2018.

**Avize prealabile emise de alte autorităţi:**

- Certificat de urbanism nr. 19 din 15.06.2017 emis de Primăria Comunei Marca;

* Contract de comodat teren; extrase de carte funciară nr. 502016, 50214;
* Aviz de Gospodărire a Apelor nr. C 99 / 01.07.2018, eliberat de Administrația Bazinală de Apă Crișuri;
* Acord de reabilitare emis de Comuna Marca, nr. 4529 din 14.08.2018, privind acceptul utilizării drumului de acces la perimetrul de exploatare;
* Aviz favorabil nr. 42, înregistrat cu nr. 56/11.06.2018, eliberat de Asociația Administrația Ariei Protejate Muntele Șes, având în vedere încadrarea perimetrului de exploatare în Situl Natura 2000 – ROSCI0322 – Muntele Şes.

**Alte acte/documente care au stat la baza emiterii acordului de mediu:**

- cerere de solicitare a acordului de mediu, înregistrată la A.P.M. Sălaj cu nr. 6282/25.10.2017;

- notificare şi memoriu de prezentare întocmite de titular;

- plan de situaţie, plan de încadrare în zonă, fişa perimetrului;

- planul şi proiectul tehnic de refacere a mediului întocmite de ing. geol. Maria Paica;

- proces verbal de verificare a amplasamentului, înregistrat la A.P.M. Sălaj cu nr. 6442/01.11.2017;

- decizia etapei de evaluare iniţială nr. 183/08.12.2017;

- decizia etapei de încadrare nr. 1 din 17.01.2018;

- îndrumar nr. 2 din 25.01.2018, în urma parcurgerii etapei de definire a domeniului evaluării şi de realizare a raportului privind impactul asupra mediului și a studiului de evaluare adecvată;

- depunere Studiu de evaluare adecvată, elaborat de S.C. Acormed S.R.L., depus şi înregistrat la APM Sălaj cu nr. 2485/02.05.2018;

- depunere Raport privind impactul asupra mediului, elaborat de către S.C. Acormed S.R.L., înregistrat la APM Sălaj cu nr. 3499/20.06.2018 în format scris și nr. 3952/11.07.2018 în format electronic;

- proces verbal al dezbaterii publice din 08.08.2018, înregistrat la Primăria Comunei Marca cu nr. 4470/08.08.2018 şi la APM Sălaj cu nr. 4558/09.08.2018;

- dovadă achitare plată tarif și taxă pe etape procedurale: chitanţa nr. 15057/25.10.2017, ordin de plată nr. 5 din 27.12.2017, ordin de plată din data de 11.01.2018 și chitanțele nr. 16265/11.07.2018, 16440/13.08.2018.

**Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."**

**Înainte de punerea în funcţiune, titularul are obligaţia solicitării şi obţinerii autorizaţiei de mediu la punerea în funcţiune a obiectivului.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecția mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Prezentul acord de mediu poate fi contestat în conformitate cu prevederile H.G. nr. 445/2009 și ale Legii contenciosului administrativ nr. 554/2004, cu modificările și completările ulterioare.**

**Prezentul Acord de Mediu conține ....() de pagini și a fost redactat în .... exemplare originale.**

**Prezentul acord nu exonerează de răspundere proiectantul și constructorul in cazul producerii unor accidente în timpul execuției lucrărilor.**

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Balint Gizella

Întocmit,

ing. Georgiana Jula

cons. Claudiu Fodor